**"Aktuelna pitanja iz prakse Okružnih sudova Istočno Sarajevo i Trebinje".**

Dana 6. septembra 2016. godine, održan okrugli sto iz građanskog prava za sudije na temu: "Aktuelna pitanja iz prakse Okružnih sudova Istočno Sarajevo i Trebinje".

U organizaciji Centra za edukaciju sudija i tužilaca u Republici Srpskoj, u prostorijama Okružnog suda u Istočnom Sarajevu je održan seminar iz građanskog prava na kojem su razmatrana aktuelna pitanja iz prakse okružnih sudova Istočno Sarajevo i Trebinje.

Moderatori seminara su bili Milosav Pikula, sudija i predsjednik građanskog odjeljenja u Okružnom sudu u Trebinju i Miodrag Blitvić, sudija i predsjednik građanskog odjeljenja Okružnog suda u Istočnom Sarajevu.

Na seminaru su izneseni brojni problemi i aktuelna pitanja iz prakse, a doneseno je i nekoliko zaključaka, a posebno iz oblasti izvšnog postupka: 1. ako je kod prodaje nekretnine tražilac izvršenja ujedno i kupac, smatra se da je on namiren u visini tržišne vrijednosti nekretnine, a ne za iznos za koji je kupio nekretninu; 2.ako je tražilac izvršenja pozvan na ročište za prodaju pokretnih stvari, a nije došao niti on niti bilo ko drugi, postupak će se obustaviti, a ne smatrati da ročište nije upjelo.